runetrust/blame-folketinget-dk huggingface dataset:
Jørgen Arbo-Bæhr (EL), 2007-01-11:
Hvis jeg nu kan dokumentere for hr. Bent Bøgsted på baggrund af en besvarelse fra beskæftigelsesministeren, at folk, der arbejder på mindsteløn, har flere penge mellem hænderne, når det hele er regnet med – hvis vi lige ser bort fra det, der hedder efterlønsbidrag, for det er jo noget, der kommer igen med renter og renters rente – og det så viser sig, at de, der arbejder på mindstelønnen, rent faktisk har flere penge mellem hænderne end selv dem, der har den højeste kontanthjælp, vil hr. Bent Bøgsted så godt være med til at kigge på en afskaffelse af kontanthjælpsloftet?
Søren Søndergaard (EL), 2024-05-17:
Jeg havde jo egentlig forestillet mig, at udenrigsministeren ville afvise det her forslag, og at han så i stedet for ligesom ville være offensiv ved siden af og sige, at det da selvfølgelig er klart, at man vil tage kontakt til Frankrig og diskutere med Frankrig, om man ikke kan finde en kompensation; det kan være noget i forhold til NATO, eller det kan være noget andet, der gør, at man kan bruge de der bygninger mere end de der få dage om året, hvor de bliver brugt.
Lene Espersen (KF), 2003-01-22:
Når hr. Søren Søndergaard får denne redegørelse, så håber jeg, at hr. Søren Søndergaard vil stille sig tilfreds, og jeg vil i øvrigt henvise til, at der bliver lejlighed til også at vende tilbage til oplysningerne i Politiken i forbindelse med besvarelsen af det næste spørgsmål, som hr. Søren Søndergaard har stillet.
Charlotte Dyremose (KF), 2004-03-25:
Må jeg gøre opmærksom på med hensyn til debatten om det her med, om vi skulle styre det centralt herindefra - for det er absolut ikke Det Konservative Folkepartis intention - at der også i bemærkningerne til lovforslaget netop står: »Der vil ikke være bestemmelser om metoder, men om fælles indholdstemaer og overordnede mål for læring.
Ole Hækkerup (S), 2015-04-28:
Punkt 2 er, at så skal man selvfølgelig have en lovgivning, der passer til de holdninger, og det har vi jo i virkeligheden også på en lang række punkter, hvad hr. Martin Henriksen sikkert også er sig pinligt bevidst, i forhold til netop det her med arrangerede ægteskaber og tvangsægteskaber osv.
Karin Nødgaard (DF), 2014-06-02:
Vi synes ikke, det er en god løsning at stå udenfor, men vi vil godt have lov til at problematisere selve konstruktionen af satspuljen, og det er sådan set det, fru Liselott Blixt gør, også i forhold til det spørgsmål, hun stiller.
Margrethe Vestager (RV), 2004-05-28:
Når jeg på dette sene tidspunkt en fredag eftermiddag vil ulejlige ordførerne med også at tage ordet i anden runde, så hænger det sammen med, at fru Louise Frevert jo ikke stillede to korte bemærkninger til mit ordførerindlæg, men derimod i sit eget ordførerindlæg og i svar på korte bemærkninger til mig fremhævede, at der var radikale, der deler den bekymring over brugen af tørklædet, som vi ser nogle steder.
Pernille Rosenkrantz-Theil (S), 2020-10-30:
Det vil sige, at hvis ikke vi gør noget nu, risikerer vi, at en stribe udkantsgymnasier får det ganske svært med deres økonomi, og derfor er der altså god grund til både at kigge på elevfordelingen og selvfølgelig også på det bagvedliggende taxametersystem på en måde, så vi kan sørge for, at der stadig væk er uddannelser at få rundtomkring i hele Danmark.
Kim Behnke (FRI), 2000-11-16:
Derfor er det naturligt, at der eksisterer regler både om, at de, der ønsker at etablere de her rør - og som jo altså kommer til at tjene på at eje dem - naturligvis betaler for den sagsbehandling, der finder sted, men også at de har et objektivt erstatningsansvar, hvis uheldet er ude og det skulle vise sig, at enten gas eller endnu værre olie måtte sive ud fra de her rør.
Lars Løkke Rasmussen (V), 2002-05-28:
Jeg skal ikke forlænge debatten yderligere, men blot kvittere for de bemærkninger, som fru Sophie Hæstorp Andersen kom med om det gode samarbejde internt i Sundhedsudvalget, som jeg i sagens natur ikke kan have så meget indseende i, og også det gode samarbejde, der i denne sag har været mellem undertegnede og udvalget.
Jørgen Arbo-Bæhr (EL), 2005-05-12:
Et andet kort spørgsmål er også, at regeringen har fjernet grundlaget for to projekter, som Kvinderådet har stået for, som handlede om at få kvinder fra flygtninge/indvandrerfamilier tættere på samfundet, ud i foreningslivet og tættere på arbejdsmarkedet.
Uffe Elbæk (FG), 2022-03-29:
Det er ikke et fast borgerting, der er jo løbende udskiftning, og det vil sige, at hvert halvandet år kunne man forestille sig et nyt hold komme ind, og det, som også adskiller sig markant fra www.borgerforslag.dk., er, at man over en længere periode arbejder med en selvvalgt tematik, og dermed er resultatet jo også, at deltagerne i de her borgerting også forstår, hvor dybt konflikt- og dilemmafyldt vores arbejde her i Folketingssalen nogle gange er, altså at der er mange ting, man skal overveje, når man skal træffe en endelig beslutning.
Troels Lund Poulsen (V), 2016-04-19:
Det må jeg medgive dem, som jo på mange måder synes, det kan være en meget svær ting at komme igennem alle bilag, og derfor vil jeg også gerne tilbyde, at der nu – det bliver måske trods alt ikke lige i aften, men i løbet af de kommende uger – bliver foranstaltet en teknisk gennemgang.
Ulla Solvang (RV), 1997-11-04:
Her har EU ændret sine regler således, at man i stedet kan nøjes med at deponeres biologisk materiale, hvilket er et videre begreb, for det dækker - som det lige er sagt - f.eks. også frø og planter, og derfor vil jeg spørge ministeren, om ministeren mener, at en vedtagelse af dette forslag også samtidig er en anerkendelse af, at det er o.k. at tage patent på frø og planter osv.?
Pelle Dragsted (EL), 2024-09-10:
Danmarksdemokraterne har endnu ikke opgjort deres partiregnskab, for de er et ret nyt parti, så mit spørgsmål er egentlig meget enkelt: Har Danmarksdemokraterne modtaget partistøtte fra nogle af de familiedynastier, som tjener milliarder på den her aftale?
Kristen Touborg (SF), 2005-05-18:
Når man tænker over, at tyskerne bad om at få udleveret og fængslet 63 navngivne kommunister, og at den danske stat fængslede 336 de følgende dage, må man jo sige, at det nok var en handling, som gjorde, at den danske stat gik væsentlig stærkere ind i den sag, end tyskerne havde bedt om.
Flemming Hansen (KF), 2004-04-23:
Derfor tilkendegav jeg også på samrådet i Miljø- og Planlægningsudvalget den 18. februar 2004 om første etape af Frederikssundmotorvejen, at Vejdirektoratet for at skåne en større del af Vestskoven vil arbejde videre med at optimere linjeføringen, så den placeres så nordligt som muligt og dermed tættere på Jyllingevej.
Leila Stockmarr (EL), 2026-02-25:
Jeg og Enhedslisten er ikke fortalere for en nulfejlskultur, men når det kommer til at undgå fejl, både store og små fejl, der vedrører fordelingen af valgkort og dermed vores demokrati, så er vi nok alligevel tilhængere af en nulfejlskultur.
Charlotte Dyremose (KF), 2004-11-19:
Da Det Konservative Folkepartis ordfører på området, fru Carina Christensen, ikke kan være til stede, skal jeg på mit partis vegne meddele følgende: EU vedtog i 2002 en europæisk fødevarelov, der fastlægger principperne og rammerne for fødevarelovgivningen i fællesskabet, og samtidig lagde man op til, at retsgrundlaget for regulering af fødevareområdet på fællesplan ændres fra direktiv til forordning.
Steffen W. Frølund (LA), 2024-10-10:
At bygge en virksomhed op fra bunden, endelig børsnotere sig og så se det hele gå ned i personlig ruin er simpelt hen unfair, og jeg synes helt personligt, at vi også burde hjælpe de ramte bagudrettet, men det er da trods alt glædeligt, at vi i det mindste får det løst fremadrettet.
Simon Emil Ammitzbøll-Bille (UFG), 2020-06-23:
For det er der jo sådan set kun ét menneske, der er skyldig i, og det er netop hr. Marcus Knuth, som jo stillede et forslag og ikke syntes at det fulgte normale etiske standarder for, hvad man kunne tillade sig at stille, hvorefter han trak det, og hvorefter han meddeler, at han stemmer for det.
Simon Emil Ammitzbøll (RV), 2005-06-14:
Hr. Leif Mikkelsen priste lovforslaget som Venstres ordfører, og derfor synes jeg, at jeg godt som radikal ordfører vil have lov til at prise det betænkningsbidrag, der er givet af fru Birthe Rønn Hornbech og hr. Karsten Nonbo.
Christine Antorini (S), 2010-11-17:
Vi mener, at det er en alvorlig hindring, at det bliver væsentlig dyrere for dem bare at transportere sig til et uddannelsessted, ligesom vi mener, at det vil være en afgørende hindring for nogle af de unge, som har færrest penge med hjemmefra, at de ikke får en krone – for det er jo det, der er resultatet af regeringens forslag – når de bliver 18 år.
Karin Liltorp (M), 2024-10-24:
Jeg vil lige høre, om ordføreren anerkender, at der med det her lovforslag faktisk bliver lagt op til, at man får en hurtigere afklaring end tidligere, netop så man ikke skal hænge fast så lang tid i kontanthjælpssystemet, hvis man ikke har mulighed for at arbejde, og at ordføreren anerkender, at det her økonomiske incitament kunne føre til, at nogle voksne, der ellers har hængt i systemet, faktisk får lyst til at prøve at komme ind på arbejdsmarkedet på den måde, der kan gøre deres børns stolte, og som kan rykke dem ud af den her fattigdom, som ordføreren også er bekymret for.
Charlotte Dyremose (KF), 2003-01-14:
Jeg kan ligesom ikke rigtig forstå hr. Anders Samuelsen, og jeg bliver nødt til at bakke op om det, hr. Peter Christensen sagde tidligere om, at jo længere Det Radikale Venstre er i opposition, og jo mindre indflydelse Det Radikale Venstre får, jo mere forhippet er Det Radikale Venstre også på skattelettelser.
Zenia Stampe (RV), 2018-05-09:
Men der er jo så heller ikke nogen tvivl om, at der er problemer med misbrug, og derfor kræver det kontrol af den cannabis, som sælges og ryges, og i det hele taget de forhold, som hash eller cannabis indtages under, og det kræver også tilbud om behandling eller oplysning, fordi det jo ikke på den måde er et fuldstændig harmløst rusmiddel, især ikke hvis det benyttes i store mængder.
Line Barfod (EL), 2009-02-19:
Straffelovens ågerbestemmelse har i mange år reelt ikke kunnet anvendes, bliver aldrig brugt, og der er ingen reel begrænsning i dag på, hvad man kan tage, med mindre man kommer helt over i golden inkasso eller lignende, hvor vi kommer op i dummebøder og den slags, så griber man trods alt ind.
Henriette Kjær (KF), 2000-04-11:
Det er vores klare opfattelse, at de hospicer, der allerede er etableret, danner nogle gode rammer og har det indhold, der skal til for give døende en god sidste tid, og derfor synes vi, det er et problem, hvis det skal afhænge af, hvor velbeslået man er, om man kan komme på hospice eller ej.
Karin Liltorp (M), 2024-11-20:
Der kan jeg ikke lade være med at tænke, at hvis vi i stedet for havde ladet en humanist udforme lovgivningen, kunne der i stedet for stå: Når man er ramt af sygdom, kan man have brug for støtte og kærlig omsorg for at komme tilbage på arbejde igen, og den støtte skal vi selvfølgelig sørge for er tilgængelig.
Christian Friis Bach (V), 2025-05-22:
Jeg håber, at Danmark er gået forrest, og jeg håber, at vi med EU i ryggen kan skabe en stor grøn forandring, uden at vi går på kompromis med arbejdspladser eller velfærd, og jeg håber, at vi har vist, at konkurrenceevne og grøn omstilling kan gå hånd i hånd.
Pelle Dragsted (EL), 2015-07-03:
Derfor vil jeg spørge lidt ind til det, som jeg også var inde på i min ordførertale, nemlig hvorfor I vil åbne et nyt skattehul ved igen at åbne for den her formueskattekurs, der betyder, at man sådan set kan lave en kunstig lav værdi og dermed slippe for SKAT i forbindelse med arv af unoterede aktier.
Christian Rabjerg Madsen (S), 2021-09-09:
Men når jeg taler om at se tingene i sammenhæng, er det, fordi jeg forsøger at svare på spørgsmålet og sige, hvad vi har gjort inden for dagpengesystemet, og samlet set mener jeg, at der er tale om, hvis vi kigger på regeringens politik, en meget klar styrkelse.
Ellen Trane Nørby (V), 2010-06-04:
Derfor er jeg nødt til at spørge Socialdemokraternes ordfører, om Socialdemokraterne synes – for det kan vi jo forstå at de synes – at det alternativ, der er, nemlig at anbringe dem på en ungdomsinstitution, er et væsentlig bedre alternativ end det at beholde dem i det miljø, de er en del af, og dermed også sikre, at det kan være en del af den pædagogiske udvikling, hvor man har hånd i hanke med de unge, der må have problemer, og hvor elektroniske fodlænker kan være en hjælp.
Peter Skaarup (DF), 2003-05-26:
Det er rigtigt, og det vil hr. Lars-Emil Johansen også erkende, at vi har en usminket holdning til mange spørgsmål, jeg håber til alle spørgsmål i Folketinget. Vi siger, hvad vi mener i stedet for at stikke noget under stolen, og det er ikke særlig svært i denne her sag at sige, hvad vi mener, for det står faktisk i grundloven, og det er den diskussion, vi har lige nu, nemlig at det er rigsfællesskabet, der træffer de her beslutninger, uanset om vi kan lide det eller ej.
Per Larsen (KF), 2022-04-26:
Men vi ved jo, at en stærk primærsektor bl.a. giver lavere dødelighed i forhold til en række sygdomme, højere levealder, mindre ulighed og bedre livskvalitet, mere relevant brug af hospitalerne, altså færre indlæggelser, og lavere vækst i sundhedsudgifterne.
Bruno Jerup (EL), 2021-03-04:
Vi mener, at det er meget nyttigt, at man har sådan en certificering, en cybersikkerhedscertificering, og vi synes også, at det er nyttigt og godt, at vi har et tilsynsorgan, Sikkerhedsstyrelsen, som holder øje med, hvorvidt de IKT-produkter, som bliver leveret, rent faktisk også overholder reglerne.
Pia Gjellerup (S), 2006-04-20:
Det er et resultat, som fra begyndelsen har været vores ambition skulle have en sådan udformning, at man med sikkerhed ikke kunne se, hvem der var ledende politiske skikkelser på dette tidspunkt, hvor vi laver valgkredse for måske de næste 50 år, eller hvor man ikke ville kunne se, hvem der var placeret i valgkredsarbejdsgruppen.
Eyvind Vesselbo (V), 2004-12-02:
Derfor mener jeg helt klart, at det, der sker rundtomkring i landet, hvor der laves golfbaner, hvor man kan tage gamle lossepladser eller andre områder – det står i øvrigt også i det her forslag – der ikke er særlig naturvenlige og gøre dem naturvenlige ved at lave golfbaner, er en meget positiv ting.
Søren Søndergaard (EL), 1999-05-26:
Vi kan heller ikke lade være med som hr. Arne Melchior at tænke på de andre sager, hvor vi har diskuteret modstandskampen, og hvor det har været utrolig tungt at få anerkendt nogle rettigheder, som vi egentlig troede eksisterede for de folk, der kæmpede modstandskampen.
Lars Løkke Rasmussen (V), 2010-06-02:
Jeg har tidligere i debatten ærligt og redeligt sagt, at jeg jo sådan set er enig i det perspektiv om, at man skal øge arbejdsstyrken, når man er fri af krisen; det er også det, regeringen har lagt frem i sit eget arbejdsgrundlag fra februar, og det er også den dagsorden, vi sætter til efteråret.
Signe Munk (SF), 2020-11-06:
Men samtidig er det også vigtigt for os at få klarlagt, hvad konsekvensen ville være af at ændre lovgivningen, så man som hovedregel kunne lave geografiske tariffer, og derfor kunne vi godt tænke os at høre, hvad der kunne være af eventuelle økonomiske konsekvenser heraf for husstande.
Jens Rohde (V), 2003-04-03:
Når vi ikke nu blandt forligspartierne har lavet det om i loven, er det, fordi vi ikke har et politisk ønske om, at der skal være breaks på TV 2. Jeg har også, hvis fru Mette Frederiksen havde fulgt med, men hun skal jo være undskyldt, når hun har holdt barsel, klart meldt ud, at der ikke bliver brugerbetaling på TV 2's hovedkanal.
Rune Lund (EL), 2005-05-03:
Det er vores klare opfattelse, at i og med at de grundlæggende rettigheder bliver skrevet ind i EU-forfatningen, og hvis EU-forfatningen bliver vedtaget, så vil det være med til at køre Den Europæiske Menneskerettighedsdomstol ud på et sidespor, domstolen, som repræsenterer 46 lande og ikke bare de 25 EU-lande.
Marlene Harpsøe (DF), 2010-11-18:
For det er sådan, jeg hører ordføreren, nemlig at man rent faktisk mener, at strafferammen for groft hærværk, som jo i dag kan give op til 6 års fængsel, hvis man f.eks. slår en politihund ihjel, altså er for høj, og at man ønsker at sætte den ned?
Thor Pedersen (V), 2005-12-08:
Jeg vil også godt sige, at jeg forventer, at Kommunernes Landsforening siger: O.k., der er en aftale, vi er med på, at vi har et ansvar for at efterleve aftalen, så vi vil bistå ved at koordinere det arbejde, der helst skulle have det resultat, at aftalegrundlaget overholdes.
Svend Auken (S), 2000-01-20:
Og det har taget lang tid, men der er også blevet gjort et meget grundigt arbejde, og derfor er jeg selvfølgelig glad for, at det er lykkedes at nå et resultat og et resultat, som jeg tror bliver effektivt, selv om der er masser af enkeltheder, vi må drøfte, så vi kan samle hele Folketinget bag os.
Karsten Nonbo (V), 2003-01-30:
Hvis det ikke er tilfældet, er det i hvert fald vigtigt, at vi rammer disse profitmagere på pengepungen, for det er jo i og for sig deres begrundelse for at foretage disse grove overtrædelser, der foregår på området. Derfor vil det ikke være frihedsstraffen alene, men i højeste grad bødestraffen og konfiskationerne, det, der rammer pengepungen, der gør væsentligt ondt.
Kristian Thulesen Dahl (DF), 2008-09-09:
Der underkender vi overhovedet ikke, at det er naturligt at fokusere på arbejdsmarkedspolitikken, at vi selvfølgelig skal have fokus på, hvordan vi sikrer, at der er den nødvendige arbejdskraft til stede, når vi gerne vil have renoveret børnehaven, når vi gerne vil have renoveret folkeskolen, når vi gerne vil have renoveret ældreboligerne, og vi gerne vil sikre, at der er plads til en god vækst i det danske samfund.
Line Barfod (EL), 2002-10-22:
De nordiske lande har jo på mange måder en unik placering på verdensplan, netop fordi vi ikke forsøger at optræde som en stormagt og som de stærke og ikke forsøger at være udfarende på en måde, som kan give anledning til kritik på en lang række punkter, som man f.eks. ser, når EU-landene optræder som samlet blok.
Jette Gottlieb (EL), 2000-02-10:
Anstændig behandling betyder også, at personalet har overskud og tolerance til at være venlige og imødekommende, også over for den senildemente, der spørger om det samme hundrede gange i den samme time, og et personale, der har lejlighed til at udveksle oplysninger og give hinanden kollegial supervision.
Pernille Rosenkrantz-Theil (S), 2021-01-13:
Der har været rigtig meget i dag, der har drejet sig om det her med mødepligten, og der har været en del forældre, der har været bekymrede for, om man så risikerer, at man bliver indberettet til kommunen af skolen, hvis det er sådan, at ens barn er derhjemme.
Bent Bøgsted (DF), 2020-11-12:
Det er altid godt, at lønmodtagere, der kommer til Danmark, får viden om, hvilke rettigheder de har, men hvad hjælper det, at de får viden om de rettigheder, de har, hvis der så, når de kommer hjem til deres land, lige bliver indkradset noget af betalingen?
Frank Jensen (S), 1998-06-16:
Lykkes det ikke, ja, så må man vurdere, og de, der er omkring personen, må vurdere, om der er grundlag for at vende tilbage til en fornyet indlæggelse i det lukkede sygehusvæsen, hvilket jeg tror alle her i Folketinget helst vil undgå, den tvangsmæssige indlæggelse.
Lene Foged (LA), 2018-11-01:
I stedet for at tvinge alle mulige konkrete indsatser igennem for kommuner, som løfter opgaven på en god måde, bør man alene måle kommunerne på, om de leverer varen, nemlig at sikre, at den kommunale beskæftigelsesindsats betyder, at de ledige kommer hurtigere i arbejde.
Helge Adam Møller (KF), 2005-01-12:
Det var terrorisme, der ville noget, og der må vi sige, at de 10-20 drab, som terroristerne har ansvaret for stort set hver dag i Irak, jo er næsten ingenting – det er 10 eller 20 for meget, men i forhold til, hvad Saddam Hussein stod for, er det jo meget lidt.
Peter Hummelgaard Thomsen (S), 2019-03-12:
Begge dele ser jeg frem til at vi får en grundig drøftelse af i udvalget, og det betrygger mig i, at det er fornuftigt, at vi har aftalt, at tilsynet med reglerne vil blive evalueret allerede om få år, og at evalueringen af den automatiske digitale indberetningsløsning også vil indgå heri.
Kirsten Normann Andersen (SF), 2019-02-08:
Jeg har blot et spørgsmål til ministeren: Giver lovforslaget på nogen som helst måde mændene eller familierne et medansvar for, at vi får afskaffet den her myte, eller risikerer vi, som nogle af høringsparterne også siger, at nogle af kvinderne kommer til at stå i en situation, hvor de ikke får den hjælp, de skal have, og hvor de kommer til at stå og slås for det her alene?
Jakob Axel Nielsen (KF), 2008-05-09:
Jeg synes derfor i netop det her spørgsmål og for at få kvalificeret diskussionen, som jeg lovede at jeg ville gøre, at vi skal vente på Det Etiske Råd, når vi nu netop har sat Det Etiske Råd til at vurdere, om vi skal have forhåndssamtykke i Danmark.
Erik Mortensen (S), 1998-04-03:
Men her og nu må vi erkende, at vi her i Folketinget faktisk kun kan handle efter en afgiftsmodel og på den måde signalere over for både producenter og forbrugere, at den tvivl, der måtte være, altså bør komme forbrugerne til gode. Ydermere: Hvis vi mener noget med det kvalitetsmærke, som kaldes »Kvalitet med omtanke«, og som der har været nogen turbulens omkring, ligger det også fast, at netop i det koncept er vækstfremmere som sådanne rent faktisk bandlyst.
Mogens Jensen (S), 2018-11-08:
Det, jeg gerne lige vil spørge ministeren om, for det har også noget at gøre med, hvad udsigten er, også efter et kommende valg, er, om hun kan bekræfte det, som hr. Leif Mikkelsen bekræftede som Liberal Alliances ordfører, nemlig at det er Liberal Alliances politik – som ministeren jo tilhører – at hvis man kommer i regering næste gang, vil man indføre brugerbetaling på bibliotekerne.
Per Husted (S), 2011-01-19:
Regner vi med et moderne oliefyr, hvor udnyttelsesgraden er på 95 pct. og for de bedste oliefyr faktisk på 99,9 pct., vil varmeprisen for et tilsvarende hus ifølge mine beregninger – og det kunne jeg også godt tænke mig også at få bekræftet af nogle beregninger fra ministeriet – være på omkring 18.000 kr. Man kan så sige, at en investering på 30.000 kr., som er det, ministeren selv nævner, for et moderne oliefyr, altså er afskrevet over 5 år.
Henrik Dam Kristensen (S), 2010-05-20:
Det, man nu siger til f.eks. yngre indvandrere, er: Find et arbejde, hvad enten det er i jeres farfars eller fars pizzabageri; det er bedre end at uddanne sig, for det at tage en uddannelse vil betyde, at man udskyder mulighederne for at kunne få permanent opholdstilladelse.
Ole M. Nielsen (KRF), 1999-03-23:
Da Kristeligt Folkeparti ikke er medlem af Trafikudvalget, vil jeg kort redegøre for, hvordan vi forholder os til ændringsforslagene og til lovforslaget som helhed. Vi kan stemme for ændringsforslagene nr. 1-3, nr. 4, nr. 5-7.
Anders Fogh Rasmussen (V), 2002-05-30:
Lad os nu holde os til det, vi diskuterer her i aften, nemlig at ved satspuljeforhandlingerne i år blev der fordelt 670 mio. kr. over 4 år til de særlig udsatte grupper, og sidste år blev der afsat 220 mio. kr. Jeg tror, at selv hr. Villy Søvndal må erkende, at hvis man trækker 220 fra 670, så giver det 450 mio. kr., dvs. at der i år er afsat 450 mio. kr. mere, end der blev sidste år.
Ebbe Kalnæs (CD), 1998-10-27:
Men det kan undre mig lidt - og nu kommer jeg tilbage til det emne, som næsten alle berører i øjeblikket - at når en statistiker giver sig til at skrive en række artikler, som bliver fulgt op af chefredaktøren på den samme avis, som har lagt spalter til megen miljødebat, er det ligegyldigt, hvor man så end kommer.
Charlotte Fischer (RV), 2005-11-17:
Det handler jo om, at Enhedslisten og SF drager den fejlslutning, at fordi man indfører deltagerbetaling – i øvrigt med nogle meget stramme snore i, på den måde at man jo ikke bare kan opkræve en hvilken som helst deltagerbetaling, og at man ikke kan bruge overskuddet på hvad som helst – så truer det også gratisprincippet.